b'\n_START_ARTICLE_\nMoskovski konzervatorij\n_START_PARAGRAPH_\nMoskovski konzervatorij, slu\xc5\xbebenim imenom Moskovski dr\xc5\xbeavni konzervatorij Petra Ilji\xc4\x8da \xc4\x8cajkovskog, jedna je od najuglednijih visokih glazbenih \xc5\xa1kola u svijetu. Utemeljio ga je 1886. godine glasoviti ruski pijanist Nikolaj Rubinstein, a prvim profesorom na Konzervatoriju bio je imenovan skladatelj Petar Ilji\xc4\x8d \xc4\x8cajkovski, po kojem Konzervatorij od 1940. i nosi njegovo ime._NEWLINE_Konzervatorij je iznjedrio najve\xc4\x87a imena ruske, sovjetske, ali i svjetske glazbe 20. stolje\xc4\x87a, a me\xc4\x91u inima i Arama Ha\xc4\x8daturjana, Svjatoslav Richter, Sergej Prokofjev, Mstislav Rostropovi\xc4\x8d, Konstantin Nikolajevi\xc4\x8d Igumnov, Ivo Pogoreli\xc4\x87, Valter De\xc5\xa1palj, a i danas je rasadnik vrhunskih glazbenika.'